**ג'ונתן קוליה "ג'ון" פאברו** (באנגלית: **Jonathan Kolia "Jon" Favreau**; נולד ב-19 באוקטובר 1966) הוא שחקן, תסריטאי, במאי קולנוע וקומיקאי אמריקאי-יהודי. ידוע בעיקר בזכות הופעותיו כשחקן בסרטים "רודי", "אחי, אני אוהב אותך", "סקס או אהבה", וסרטי "ספיידרמן" בכיכובו של טום הולנד. נודע גם בתור הבמאי של הסרטים "איירון מן", "איירון מן 2". יוצר הסדרה "המנדלוריאן" ו"שף" ושל סרטי הלייב אקשן של דיסני: ספר הג'ונגל ומלך האריות.

קורות חיים
----------

פאברו נולד בפלאשינג, ניו יורק. בנם של מדלן, מורה בבית ספר יסודי שנפטרה מלוקמיה ב-1979, וצ'ארלס פאברו, מורה לחינוך מיוחד. אמו הייתה יהודייה ממוצא רוסי, ואביו קתולי ממוצא איטלקי וצרפתי-קנדי. פאברו הלך לבית ספר עברי, ואף חגג בר מצווה.

בשנת 1984 סיים פאברו את לימודיו בתיכון למדע ברובע הברונקס, ומשם המשיך ללימודים במכללת קווינס עד שנשר מהלימודים בשנת 1987. בקיץ 1988 עבר לשיקגו במטרה לפתח קריירה בתחום הקומדיה, והופיע בכמה תיאטראות אלתור בשיקגו.

קריירה
------

התפקיד הקולנועי המרכזי הראשון שקיבל היה בסרט טאצ'דאון משנת 1993. כעבור שנה שיחק בקומדיה PCU. בשנת 1996 שיחק בסרט המתח "גורם לא ידוע" בכיכובה של נעמי ווטס. כמו כן, כתב את התסריט עבור "סקס או אהבה", הסרט זיכה אותו ואת הבמאי דאג לימן, בפרס מבקרי הסרטים של פלורידה.

ב-1997 השתתף בכמה פרקים בעונה השלישית של הסדרה חברים בתפקיד פיט בקר, החבר המיליונר של מוניקה גלר.

לאחר שהופיע בסרטים "פגיעה קטלנית", "עד החתונה זה יעבור" ו"דרדוויל", החל פאברו לעבוד כבמאי.

ב-2001 ביים את הסרט "מסודרים", סרט פשע גם בהשתתפותו לצד וינס ווהן. פאברו גם כתב והפיק את הסרט.

ב-2003 ביים את הסרט קטן עליו ("elf") בכיכובו של ויל פרל שזכה להצלחה. 

ב-2006 שיחק בתפקיד ג'וני קיו בקומדיה של פייטון ריד, "הצד שלו, הצד שלה", בכיכובם של ג'ניפר אניסטון ווינס ווהן.

ב-2008 ביים את "איירון מן" בכיכובו של רוברט דאווני ג'וניור, כמו כן הוא גם ביים את הסיקוול "איירון מן 2" שיצא שנתיים לאחר מכן. הוא גילם את דמותו של האפי הוגאן בשלושת סרטי "איירון מן", בסרט "הנוקמים: סוף המשחק", ובשלושת סרטי "ספיידרמן" שיצאו במסגרת היקום הקולנועי של מארוול.

ב-2010 דיבב למשך מספר פרקים בסדרת האנימציה "מלחמת הכוכבים: מלחמת המשובטים" את דמותו של פרה ויזלה. 

ב-2013 שיחק בקומדיה "חשבון משותף" ובסרט הזאב מוול סטריט. 

ב-2014 ביים והשתתף בסרט "שף".

ב-2016 ביים את הסרט "ספר הג'ונגל" הגרסה המחודשת של הסרט המקורי של חברת וולט דיסני. באותה שנה שיחק בסרטו של פיטר בילינגסלי "במנוסה", דרמת פשע בכיכובם של וינס ווהן, היילי סטיינפלד, טראג'י פ. הנסון ואחרים. באותה שנה ביים את פרק הפיילוט של "האורוויל", סדרת דרמה קומית מדע בדיונית אמריקאית שנוצרה על ידי סת' מקפרלן, ואשר עלה לשידור ברשת פוקס בעונת 2018-2017.

ב-2019 ביים את סרט הלייב אקשן למלך האריות מ-1994.במאי 2019 פורסם כי פאברו יכתוב ויפיק לצד שירות התוכן דיסני+ את "המנדלוריאן", סדרה חדשה תחת יקום מלחמת הכוכבים. 
פרק הבכורה של העונה הראשונה עלה ב-12 בנובמבר 2019 בשירות הסטרימינג דיסני+. העונה השנייה עלתה ב-30 באוקטובר 2020 והוזמנה גם עונה שלישית.

ב-2021 פאברו יצר, הפיק (ואף כתב וביים 2 פרקים) בסדרה "הספר של בובה פט" לשירות הסטרימינג דיסני+ ומהווה ספין אוף לסדרת הטלוויזיה "המנדלוריאן". הסדרה בבכורה ב-29 בדצמבר אותה שנה.

חיים אישיים
-----------

פאברו נישא לרופאה ג'ויה טילם בשנת 2000. להם שלושה ילדים.

קישורים חיצוניים
----------------

ויקישיתוף מדיה וקבצים בנושא **ג'ון פאברו** בוויקישיתוף
* ג'ון פאברו, ברשת החברתית פייסבוק
* ג'ון פאברו, ברשת החברתית אקס (טוויטר)
* ג'ון פאברו, ברשת החברתית אינסטגרם
* ג'ון פאברו, במסד הנתונים הקולנועיים IMDb (באנגלית)
* ג'ון פאברו, באתר "אידיבי", מאגר הידע העברי לקולנוע ישראלי ועולמי
* ג'ון פאברו, באתר AllMovie (באנגלית)
* ג'ון פאברו, באתר Rotten Tomatoes (באנגלית)
* ג'ון פאברו, באתר Box Office Mojo (באנגלית)
* ג'ון פאברו, במסד הנתונים הקולנועיים KinoPoisk (ברוסית)
* ג'ון פאברו, באתר MusicBrainz (באנגלית)
* ג'ון פאברו, באתר Discogs (באנגלית)

הערות שוליים
------------

1. ↑  אמיר בוגן, בקרוב: עיבוד מחודש ל"מלך האריות", באתר ynet, 29 בספטמבר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462143005171
* BNE: XX1414260
* BnF: cb14176606h (data)
* CANTIC: a12101126
* CiNii: DA13920001
* GND: 137204914
* ISNI: 0000 0001 2124 7588
* LCCN: n96114612
* MusicBrainz: 602a8f8f-cee9-45bf-afe2-bfdc38cde49e
* NKC: xx0047033
* NLK: KAC201229712
* NLP: a0000002875645
* NTA: 269055045
* SNAC: w67964v7
* SUDOC: 129505897
* VIAF: 24811165
* WorldCat: lccn-n96114612

 |